Κουραμπιέδες με ζελεδάκια ή μπιλίτσες σοκολάτας
Διαφορετικοί, παιχνιδιάρικοι κουραμπιέδες για μικρούς και μεγάλους: στο εσωτερικό τους κρύβονται ζελεδάκια ή σοκολατένιες μπιλίτσες.
500 γρ. βούτυρο αγελάδας, 50 γρ. ζάχαρη άχνη + μπόλικη επιπλέον, για την επικάλυψη, 30 γρ. κονιάκ, 1 κρόκος αυγού, 750 γρ. αλεύρι για όλες τις χρήσεις, 2 κουτ. γλυκού μπέικιν πάουντερ, 1 κάψουλα βανίλιας (βανιλίνη), 10 ζελεδάκια (καραμέλες), σε κομματάκια ή 200 γρ. μπιλίτσες σοκολάτας
Για τους κουραμπιέδες με ζελεδάκια ή μπιλίτσες σοκολάτας, προθερμαίνουμε τον φούρνο στους 180° C και ντύνουμε τη λαμαρίνα του φούρνου με λαδόκολλα.Ρίχνουμε το βούτυρο με την άχνη στο μίξερ και τα χτυπάμε για 30 λεπτάΠροσθέτουμε τα υπόλοιπα υλικά, εκτός από τα ζελεδάκια, και συνεχίζουμε το χτύπημα μέχρι να ομογενοποιηθούν.Σταματάμε το μίξερ και ενσωματώνουμε τα ζελεδάκια στο μείγμα ανακατεύοντας με μια κουτάλα ή σπάτουλα.Πλάθουμε τη ζύμη σε κουραμπιέδες και τους αραδιάζουμε στη λαμαρίνα του φούρνου (φροντίζουμε να είναι, όσο γίνεται, στο ίδιο μέγεθος για να ψηθούν ομοιόμορφα).Ψήνουμε τους κουραμπιέδες για περίπου 35 λεπτά.Αφήνουμε να γίνουν λίγο χλιαροί. Βάζουμε μπόλικη ζάχαρη άχνη σε ένα μπολ και ρολάρουμε εκεί έναν-έναν τους κουραμπιέδες ώστε να καλυφθούν εξ ολοκλήρου.Bάζουμε τους κουραμπιέδες σε μια πιατέλα και κοσκινίζουμε από πάνω ζάχαρη άχνη.
Αλεύρι (ζύμες),Κονιάκ,Χριστούγεννα